דייגו בונטה

דייגו אנדרס גונזלס בונטה (בספרדית: Diego Andrés González Boneta; נולד ב-29 בנובמבר 1990) הוא שחקן, מפיק מוזיקלי וזמר מקסיקני. מוכר במיוחד בשל תפקידו כרוצח סדרתי, פיט מרטינז בסדרת האימה הקומית "מלכות הצעקה" (2015) בסרטים "רוק לנצח" (2012) ו"שליחות קטלנית: גורל אפל" (2019) ובשל הופעתו בתור הזמר לואיס מיגל בסדרה הביוגרפית "לואיס מיגל - הסדרה"  (2018) של נטפליקס.

בשנת 2005 הקליט את אלבום הבכורה שלו, "Diego", לו הוקלטה ב-2006 גרסה ברזילאית בפורטוגזית. בשנת 2008, הוא הוציא לאור את אלבומו השני, "Indigo".

 ראשית חייו 
בונטה נולד במקסיקו סיטי, מקסיקו בנם של שני מהנדסים, לאורו גונזלס, יליד מקסיקו סיטי ממוצא מקסיקני, ואסטריד בונטה, ילידת ארצות הברית ממוצא פוארטו ריקני וספרדי. יש לו שני אחים. על אף שמעולם לא הכיר את סבו מצד אמו, אוטו בונטה, שהיה פזמונאי ופסיכיאטר, דייגו זוקף לזכותו את כישרונותיו המוזיקליים. בונטה גדל בלוס אנג'לס, קליפורניה ובמקסיקו סיטי.

בונטה דובר ספרדית ואנגלית באופן שוטף. לבונטה שלוש אזרחויות, מקסיקנית, אמריקאית וספרדית.

 קריירת מוזיקה 
 Diego 
בשנת 2005, במהלך הופעתו בטלנובלה "Rebelde", בונטה הוציא לאור את אלבום הבכורה שלו, Diego, במקסיקו, צ'ילה וברזיל. האלבום היה זמין למכירה דיגיטלית החל מ-3 באפריל 2006, ובהמשך יצא גם בארצות הברית, ב-24 באפריל. הסינגל הראשון מתוך האלבום, "Responde", זכה להצלחה מסחרית במקסיקו ובמדינות דרום אמריקה, בהן ארגנטינה, צ'ילה וברזיל. שירי האלבום הושמעו ב-"Rebelde", ולאחר סיום הסדרה, הוא יצא לסיבוב הופעות בינלאומי עם להקת הפופ המקסיקנית RBD, אשר הוקמה במסגרת הסדרה. "זו הייתה חוויה ממש מגניבה, כי במדינות כמו ברזיל או רומניה כולם שרו את השירים שלי בספרדית", אמר.

במסגרת קידום אלבומו הראשון במקסיקו הוא חימם את הילרי דאף בשלוש הופעות (במקסיקו סיטי, גוודלחרה ומונטריי) ב-2006.

 Indigo 
אלבומו השני, Indigo, יצא לאור ב-25 במרץ 2008. הוא כולל את הסינגלים "Perdido en Ti" ו-"Losing Me", והופק על ידי מיץ' אלן , שגם כתב אותו יחד עם קארה דיוגוארדי . ב-5 במאי 2008, "Losing Me" ו-"Perdido En Ti" הוצעו בחינם באייטונס במסגרת "Free Single of the Week".

 קריירת משחק 
 2003–2010: הופעותיו הראשונות 
תחילת הקריירה של בונטה בשירה ומשחק הייתה במקסיקו. הוא עבד רבות בטלוויזיה והופיע בתוכנית המציאות "" . הוא הופיע בשתי טלנובלות לילדים: "Alegrijes y rebujos"  ו-"Misión S.O.S" , אשר שודרו בערוץ Univision. כמו כן, הוא הופיע בטלנובלת הנוער Rebelde.

בשנת 2010, בגיל 20, הוא הופיע בסדרת הטלוויזיה "שקרניות קטנות" בתפקיד אלכס סנטיאגו, ובסדרה "90210" בתור חוויאר לונה. בשנת 2011 הופיע בסרט הנעורים "ילדות רעות 2" , במה שהייתה הופעתו הראשונה בקולנוע, לצד מייגן מרטין וג'ניפר סטון. מרטין הייתה השחקנית היחידה שהכיר באותה תקופה, והוא סיפר כי היה לו קל מאוד לעבוד איתה משום שהיו חברים. בנוסף, הוא אמר כי הסרט נתן לו את ההזדמנות לחוות את שנות התיכון, אשר לא זכה לה בעצמו כי נתן שיעורים פרטיים והיה עסוק מאוד.

 2011-2012: פריצת הדרך 
עם כניסתו תחת אור הזרקורים, בשנת 2011 נבחר להיות דוגמן השער של גיליון 'March Men Madness' של מגזין TROIX, בו הוא הוצג כ-"Prince Charming". פריצתו הגדולה בהוליווד הייתה כאשר כיכב בעיבוד הקולנועי של אדם שנקמן למחזמר המצליח של ברודוויי, "רוק לנצח", לצד טום קרוז וג'וליאן האף. בסרט גילם את דרו בולי, צעיר מלוס אנג'לס של סוף שנות ה-80 שחולם להפוך לכוכב רוק. לאחר האודישן של בונטה לסרט, שנקמן כינה אותו "הדבר הגדול הבא" והשווה אותו לזאק אפרון, צ'נינג טייטום וליאם המסוורת'.

 2012–2014: "Underemployed" 
בשנת 2012, דייגו כיכב בסדרה Underemployed  של MTV, בה גילם את דמותו של מיילס גונזלס, חשפן משעשע. ב-2014 הופיע בונטה בקמפיין "Making of a Star" של אברקרומבי אנד פיץ', ותמונותיו הוצגו בחנויות הרשת ברחבי העולם.

 2015: "מלכות הצעקה" ו"נשות מצדה" 
ב-2015 גילם בונטה את דמותו של עמרם הלוחם במיני-סדרה "נשות מצדה" , וגם הקליט את שיר הפתיחה שלה, "The Warrior". בין ספטמבר לדצמבר 2015, הוא כיכב בסדרת האימה הקומית "מלכות הצעקה" של פוקס, שיצר ריאן מרפי.

 2018: "לואיס מיגל - הסדרה" 
ב-2018 בונטה גילם את דמותו של האמן זוכה הגראמי לואיס מיגל בסדרת הטלוויזיה הביוגרפית-מוזיקלית, "לואיס מיגל - הסדרה" . הסדרה נכתבה בהשראת ראשית הקריירה של האמן המקסיקני המפורסם. הסדרה עלתה לשידור ב-22 באפריל 2018 בערוץ Telemundo ובנטפליקס, ועונתה השנייה עלתה באפריל 2021.

 פילמוגרפיה 
 קולנוע 
שנהסרטתפקיד הערות 2012רוק לנצח דרו בולי 2014City of Dead Men  מייקל 2015Eden  ארניSummer Campויל 2016 פלה  ז'וזה אלטפיני 2017 לפני שאפול (אנ') מר דיימלרAnother You מרקוס גם מפיק-שותף2018פרויקט טיטאן  איקר הרננדסMonster Party  אולי 2019 שליחות קטלנית: גורל אפל דייגו ראמוס 2020Revenge Ride בריאןסדר חדש  דניאלגם מפיק בפועל מאקציידי המפלצות  מרשל 2021Die in a Gunfight בן גיבון 2022אבי הכלה  עדן2023At Midnight אלחנדרו גם מפיק2025Juego de seducciónסבסטיאןTBAKilling CastroStarbrigth ג'ושוע

 טלוויזיה 
שנהסדרהתפקיד הערות 2002 עצמו תוכנית ריאליטי; מקום חמישי 2004Misión S.O.S  כריסטיאן מרטינזתפקיד ראשי; 125 פרקיםAlegrijes y rebujos  ריקרדו סאנצ'ס2 פרקים 2005–06 Rebelde רוקו בזורי תפקיד ראשי; עונות 2–3 2010זיק ולותר  תיקי דלגאדו פרק: "Kojo's BFF" 2010 90210 חוויאר לונה 5 פרקים שקרניות קטנות אלכס סנטיאגו 5 פרקים 2011 ילדות רעות 2  טיילר אדמס סרט טלוויזיה של ABC Family 2012–2013הג'וב הכי גרוע  מיילס תפקיד ראשי; 12 פרקים 2015נשות מצדה  עמרם 2 פרקים מלכות הצעקה פיט מרטינז תפקיד ראשי (עונה 1): 10 פרקים 2016 ג'יין הבתולה דאקס פרק: "Chapter Thirty-Two" 2017 פרסי המוזיקה האמריקאית הלטינית מנחה 2018–2021 לואיס מיגל - הסדרה  לואיס מיגל גז'גו בסטרי תפקיד ראשי (3 עונות); 27 פרקים גם מפיק בפועל2022Cupidקופידוןפודקאסט; 7 פרקים2024¿Quién lo mató?חורחה גיל6 פרקים2025La liberación7 פרקים

 דיסקוגרפיה 
 אלבומי אולפן 
כותרת פרטי האלבום Diego יצא לאור: 2005 10 ביולי 2006 אוגוסט 2006 24 באפריל 2007 
 פורמט: CD
 חברת תקליטים: EMI Music
 שפות: ספרדית Diego (גרסה ברזילאית) יצא לאור: 10 ביולי 2006 
 פורמט: CD
 חברת תקליטים: EMI Music
 שפות: פורטוגזית, ספרדיתIndigo יצא לאור: 25 במרץ 2008 
 פורמט: CD
 חברת תקליטים: EMI Music
 שפות: ספרדית, אנגלית

 אלבומי וידאו 
כותרת פרטי האלבום הערותDiego - En Vivo En El Maracanã יצא לאור: דצמבר 2006
 פורמט: DVDרשימת רצועות:
 Solo Existes Tú
 La Solución
 Mais
 Responde

גרסת בונוס:
 Responde (גרסת אולפן)
 Más (גרסת אולפן)

תוספות:
 Bastidores
 Diego en Brasil
 Galeria de Fotos

 סינגלים 
שםשנהאלבום"Aquí Voy" 2005לא מתוך אלבום"Responde" 2006Diego"Más""Solo Existes Tú" 2007"Perdido En Ti" 2008Diego"Millón De Años""Siempre Tú" 2010לא מתוך אלבום"The Warrior" 2015"The Hurt""Éramos Algo" 2016"Ur Love"

 וידאו קליפים 
שירשנהבמאי (ים)"Responde" 2006–"Más"–"Solo Existes Tú" 2007–"Perdido En Ti" 2008–"Millón De Años"– "About You Now"מירנדה קוסגרוב"The Warrior" 2015–"The Hurt"–

 פסקולים 
שנהסדרה/סרטשיר הערות 2010 90210"One More Time" ללא קרדיט 90210"Fade Away" כתיבה / גרסה אקוסטית; ללא קרדיט 90210"Siempre Tu" כתיבה; ללא קרדיט שקרניות קטנות"Siempre Tu" ללא קרדיט 2012רוק לנצח מספר שירים 2018 לואיס מיגל - הסדרה מספר שירים

 פרסים ומועמדויות 
שנהפרסקטגוריהעבורתוצאה 2012 פרסי ALMA  שחקן קולנוע אהוברוק לנצח2012סינמקון כוכב עולהרוק לנצח2012פרסי בחירת הנוערהכימיה הטובה ביותררוק לנצח2018פרסי פניקס אנסמבל המשחק הטוב ביותר בסדרת טלוויזיהלואיס מיגל - הסדרה2019פרסי פלטינו השחקן הטוב ביותר במיני-סדרה או סדרת טלוויזיהלואיס מיגל - הסדרה2020סגוסו השחקן הצעיר הטוב ביותרנואבו אורדן

 קישורים חיצוניים 



 הערות שוליים 

קטגוריה:שחקני קולנוע וטלוויזיה מקסיקנים
קטגוריה:שחקנים ילדים מקסיקנים
קטגוריה:זמרים מקסיקנים
קטגוריה:מהגרים ממקסיקו לארצות הברית
קטגוריה:מקסיקנים ממוצא ספרדי
קטגוריה:אמריקאים שנולדו ב-1990